《少年游 冬暮》
清代·李雯

绿窗烟黛销眉梢，落日近横桥。玉笛才闻，碧霞初断，赢得水沈消。

口脂试了樱桃润，馀晕入鲛绡。七曲屏风，几重帘幕，人静画楼高。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。